Ευρωπαϊκό Σώμα Αλληλεγγύης

Το Ευρωπαϊκό Σώμα Αλληλεγγύης είναι έργο της Ευρωπαϊκής Ένωσης και έχει στόχο την προώθηση του εθελοντισμού στους νέους πολίτες. Μεταξύ των κρατών μελών καλούνται όσοι νέοι επιθυμούν να λάβουν μέρος και να ταξιδεύσουν κυρίως εντός της Ε.Ε. με σκοπό την παροχή υποστήριξης υπό την μορφή εθελοντισμού πάνω σε διάφορα θέματα. Ταυτόχρονα με την παροχή υπηρεσιών, αποστολή αποτελεί ακόμα η εμπειρία και οι ευκαιρίες στους νέους που επιθυμούν να βοηθήσουν και να αναπτύξουν τις δεξιότητές.

 Μέρος στο σώμα αλληλεγγύης μπορούν να λάβουν νέοι πολίτες της Ε.Ε. και επιπλέον συμβεβλημένες χώρες, ηλικίας 18 έως 30 ετών. Έπειτα από την δημιουργία λογαριασμού στην επίσημη ιστοσελίδα μπορείτε να πληροφορείστε σχετικά με νέες θέσεις εθελοντισμού καθώς και αίτηση συμμετοχής σε αυτές ανά την Ευρώπη. Οι εθελοντές που λαμβάνουν μέρος σε μία δράση δεν αμείβονται για την εργασία τους αλλά, ανάλογα με το πρόγραμμα λαμβάνουν στήριξη για την κάλυψη των εξόδων μετακίνησης, διαμονής, γευμάτων και ιατρικής ασφάλισης, καθώς και ένα μικρό χρηματικό ποσό για την κάλυψη των καθημερινών τους εξόδων. Υπάρχουν δεκάδες θέματα απασχόλησης για έναν νέο στα πλαίσια των δυνατοτήτων του. Από Μη Κερδοσκοπικές Οργανώσεις έως και προώθηση της δημοκρατίας. Σύμφωνα με το Ευρωπαϊκό Σώμα Αλληλεγγύης οι τομείς είναι οι εξής: Ένταξη μειονοτικών ομάδων στην κοινωνία εξουδετερώνοντας τις διακρίσεις (φυλετικές, θρησκευτικές, ΑμΕΑ) Υποδοχή και ένταξη προσφύγων και μεταναστών Ιδιότητα του πολίτη και δημοκρατική συμμετοχή Πρόληψη καταστροφών και αποκατάσταση: Η κατηγορία αφορά παροχή βοήθειας και πρόληψης. Δεν περιλαμβάνει καθήκοντα εξειδικευμένων υπηρεσιών. Περιβάλλον και προστασία της φύσης Υγεία Εκπαίδευση και κατάρτιση Απασχόληση και επιχειρηματικότητα Δημιουργικότητα και πολιτισμός Αθλητισμός Σύμφωνα με στατιστικά της Eurobarometer το ένα τέταρτο (25%) των νέων δηλώνει ότι συμμετείχαν σε μία εθελοντική δραστηριότητα τους τελευταίους 12 μήνες.Όσοι συμμετείχαν δήλωσαν πως: Οι εθελοντικές δραστηριότητες είχαν αρχικό σκοπό να αλλάξουν κάτι στην τοπική κοινότητα σε ποσοστό 66% παρά σε ολόκληρη την χώρα (27%), ενώ σε άλλες ευρωπαϊκές χώρες (7%) ή σε άλλα μέρη του κόσμου εκτός Ε.Ε. (11%).Οι δύο μεγαλύτεροι τομείς εθελοντικής δραστηριότητας είναι: Η ανθρωπιστική βοήθεια σε ποσοστό 44% και Εκπαίδευση - Αθλητισμός 40% Σε ποσοστό 27% οι συμμετέχοντες δήλωσαν πως η εθελοντική συμμετοχή τους έλαβε επίσημη αναγνώριση. Οι συμμετέχοντες δηλώνουν σε ποσοστό 44% πως έχουν πραγματοποιήσει και προσωπικές δαπάνες στο σύνολο της εθελοντικής προσφοράς τους ενώ ένα 16% υποστηρίζει πως έχει λάβει εισφορές για τα έξοδά του.Όμως, από το 25% των ενεργών εθελοντών, το 88% αυτών δηλώνουν πως δεν πρόσφεραν εθελοντικές υπηρεσίες σε χώρες εκτός της χώρας διαμονής τους και αυτό διότι δεν τους δόθηκε η ευκαιρία κάτι που σκοπεύει να κάνει το Σώμα Αλληλεγγύης ενώ μόνο το 6% είχαν την δυνατότητα να προσφέρουν εθελοντισμό στο εξωτερικό. Συμμετοχή στο πρόγραμμα πραγματοποιείτε για διάστημα από 2 έως και 12 μήνες. Το ακριβές διάστημα διαμορφώνεται ανάλογα την συνεργασία που έχει υπογραφεί, διαφορετική σε κάθε περίπτωση. Η υπηρεσία μέσω της Ευρωπαϊκής Διαδικτυακής Πύλης Νεολαίας υποστηρίζει με γραπτή επικοινωνία κάθε είδους ερώτηση γύρω από τον ευρωπαϊκό εθελοντισμό του σώματος αλληλεγγύης σε 27 γλώσσες.Έπειτα από μία συμφωνία για εθελοντική προσφορά σε άλλη χώρα, οι συμμετέχοντες ενημερώνονται για τα καθήκοντά τους και λαμβάνουν την κατάλληλη εκπαίδευση και γλωσσική υποστήριξη. Το Ευρωπαϊκό Σώμα Αλληλεγγύης έκανε την εμφάνισή του τον Σεπτέμβριο του 2016 από τον πρόεδρο Ζαν-Κλοντ Γιούνκερ κατά την διάρκεια ομιλίας του στην Ευρωπαϊκή Επιτροπή. Σύμφωνα με τον Πρόεδρο Γιούνκερ υπάρχουν στην Ευρώπη πολλοί νέοι με κοινωνικές ευαισθησίες οι οποίοι είναι πρόθυμοι να δείξουν έμπρακτα την αλληλεγγύη τους, συμπληρώνοντας πως η Ευρώπη έχει ανάγκη από αυτή την αλληλεγγύη. Μάλιστα έκφρασε την επιθυμία για την ταχύτερη δυνατή σύσταση της επιτροπής πριν το 2020.Το Ευρωπαϊκό Σώμα Αλληλεγγύης εγκαινιάστηκε στις 7 Δεκεμβρίου του 2016 και αριθμεί πλέον περισσότερα από 30.000 νέα μέλη. Το Μάρτιο του 2017 άρχισε η αντιστοίχιση με οργανισμούς και έχουν ήδη ξεκινήσει την προσφορά τους 110 εθελοντές. Το μεγαλύτερο μέρος των εξόδων για την κινητικότητα και τη διαμονή στο εξωτερικό θα καλυφθούν από την Ε.Ε. και συγκεκριμένα από τα προγράμματα της "Ευρωπαϊκής Εθελοντικής Υπηρεσίας" και "Εγγυήσεων για τη Νεολαία".Η Επιτροπή προτείνει να χορηγηθούν 341,5 εκατ. Ευρώ στο Σώμα της Ευρωπαϊκής Αλληλεγγύης για την περίοδο 2018-2020. Στόχος είναι να συμμετάσχουν 100.000 νέοι στο Ευρωπαϊκό Σώμα Αλληλεγγύης έως τα τέλη του 2020. Πρόσφυγας Ευρωπαϊκό Συμβούλιο Περιβαλλοντικά προβλήματα